ኮርፖሬቱ  የትራፊክ አደጋ ግንዛቤ የማስጨበጫ  ሥራዎችን  ለማከናወን ተስማማ
ዋልታ ሚዲያና ኮሙኒኬሽን ኮርፖሬት በአገሪቱ የትራፊክ አደጋ ለመቀነስ የሚያስችሉ  የግንዛቤ ማስጨበጫ ሥራዎችን ለማከናወን ከፌደራል የትራንስፖርት ባለሥልጣን ጋር ተስማማ ።  የትራፊክ አደጋ በሰው ህይወትና በንብረት ላይ የሚያስከትለው ጉዳት ከጊዜ ወደ ጊዜ እያደገ  በመምጣቱ ነው የፌደራል ትራንስፖርት ባለሥልጣን ከዋልታ ሚዲያ ኮሚኒኬሽን ኮርፖሬት ጋር በመተባባር ከትራፊክ አደጋዎችጋር የተያያዙ የሚዲያ ውጤቶችን ለማቅረብ የስምምነት ፊርማ የፈጸመው።የኮርፖሬቱ ዋና ስራ አስፈጻሚ አቶ ተተካ በቀለ በዚሁ ጊዜ እንገለጹት፤ ለአገሪቱ የጎላ አስተዋጽኦ ሊያበረክቱ የሚችሉ ዜጎች በየዕለቱ እየተጠፋ ያለው ህይወት ለመታደግና አደጋውን ለመቀነስ ስምምነቱ ከፍተኛ አስተዋጽኦ ያደርጋል ፡፡በስምምነቱ መሰረት ዋልታ ሚዲያና ኮሚኒኬሽን ኮርፖሬት በእግረኞችና በአሽከሪካሪዎች ምክንያት በጥንቃቄ ጉድለት ምክንያት የሚደርሱ የትራፊክ አደጋዎችን ለመቀነስ የሚያስችሉ የግንዛቤ ማስጨበጫ ሥራዎችን ለህብረተሰቡ ያቀርባል ።       ባለፈው ዓመት ብቻ በመላ አገሪቱ ከ4ሺህ 300 በላይ ሰዎች ህይወታቸውን በትራፊክ አደጋ ምክንያት ያጡ ሲሆን ከ14ሺህ የሚበልጡ ዜጎች ከባድና ቀላል የአካል ጉዳት ደርሶባቸዋል ።በበጀት ዓመቱ በትራፊክ አደጋው ከ600 ሚሊዮን ብር በላይ የሚገመት ንብረት ወድሟል በአደጋ ምክንያትም   በህብረተሰቡ ላይ ቀላል የማይባል ማህበራዊ ቀውስ  ደርሷል ።በኢትዮጵያ ለትራፊክ አደጋ መጨመር የእግረኛውና አሽከርካሪው የግንዛቤ እጥረትና የጥንቃቄ ጉድለት  ዋነኛ መንስኤ እንደሆነ  ይነገራል ።                       